Vukicevic utelatt fra landslagstroppen
Hekkeløperen skal opereres i april for en nerveirritasjon i foten. - Christina har gitt beskjed om at hun ønsker å vente med å signere kontrakt til hun ser hvordan operasjonen går, og dette er noe jeg har full forståelse for. Vi håper selvfølgelig at Christina blir med oss videre og døren står helt klart åpen for henne, sier sportssjef Ronny Nilsen i en pressemelding. Han har foreløpig ikke besvart VGs henvendelse.For tre dager siden skrev imidlertid VG at Vukicevic har slitt med skaden i to måneder, men at hun ventet lenge med å informere friidrettsforbundet. - Normalt har de plikt til å informere oss om skadeproblemer som kan få betydning for trening og konkurranser. Christina kom til Oslo og fikk en utredning som viste at det var en skade som måtte behandles. Det er nødvendig med et inngrep, sa Nilsen da. På spørsmål om hun burde ha informert den sportslige ledelsen før, svarte sportssjefen: - Hun har vært i en vanskelig situasjon. Det regner jeg også med at VG har forståelse for. Jeg tror de fleste ville ha opplevd dette som vanskelig.Nilsen sier i pressemeldingen at flere utøvere banker på døren til landslaget. - Det har vært en positiv utfordring å sette en foreløpig grense på utøvere som er tatt opp i norsk friidretts øverste prestasjonsgruppe. Vi vet at det finnes ytterligere sterke utøvere både på ungdomssiden og blant de mer etablerte utøverne som i løpet av denne sesongen også kan være aktuelle for å bli inkludert i vår elitegruppe, sier han.* Ezinne Okparaebo * Ingvill Måkestad Bovim * Karoline Bjerkeli Grøvdal * Margrethe Renstrøm * Tonje Angelsen * Jaysuma Saidy Ndure * Henrik Ingebrigtsen * Andreas Thorkildsen * Runar Steinstad * Eivind Henriksen
Christina Vukicevic (25) var ikke på listen da friidrettsforbundet i dag presenterte kommende sesongs elitegruppe.